2014.8.6. Az Európai Unió Hivatalos Lapja L 233/25 A BIZOTTSÁG 853/2014/EU VÉGREHAJTÁSI RENDELETE (2014. augusztus 5.) az Ukrajnából származó vagy onnan szállított napraforgóolaj importjára elrendelt különleges felté- telek megállapításáról szóló 1151/2009/EK rendelet hatályon kívül helyezéséről (EGT-vonatkozású szöveg) AZ EURÓPAI BIZOTTSÁG tekintettel az Európai Unió működéséről szóló szerződésre, tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parla- menti és tanácsi rendeletre (!) és különösen annak 53. cikke (1) bekezdése b) pontjának ii. alpontjára, mivel: (1) — Az Ukrajnából származó napraforgóolaj magas ásványiparaffin-tartalmának észlelését követően az 1151/2009/EK bizottsági rendelet (") 2010. január 1-je óta különleges feltételeket ír elő az Ukrajnából származó vagy onnan szál- lított napraforgóolaj importja tekintetében. Az említett rendelet szerint az ukrán Egészségügyi Minisztérium felha- talmazottja szisztematikusan tanúsítja, hogy az Európai Unió területére behozott napraforgóolaj-szállítmányokból vett minta és annak vizsgálata legfeljebb 50 mg/kg ásványi paraffint állapított meg. Az Unió területére történő behozatalkor a tagállamok illetékes hatóságai további véletlenszerű mintavételt végeznek annak biztosítása érde- kében, hogy a szállítmány paraffintartalma ne haladja meg az 50 mg/kg mennyiséget. (2) — Mivel a rendelet hatálybalépése óta a tagállamok illetékes hatóságai nem jelentettek nem megfelelő mintát, ezért helyénvaló a különleges feltételeket hatályon kívül helyezni. (3) — Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, ELFOGADTA EZT A RENDELETET: 1. cikk Az 1151/2009/EK rendelet hatályát veszti. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. augusztus 5-én. a Bizottság részéről az elnök José Manuel BARROSO () HLL 31., 2002.2.1., 1. o. () A Bizottság 2009. november 27-i 1151/2009/EK rendelete az Ukrajnából származó vagy onnan szállított napraforgóolaj importjára az ásványi olajjal való szennyezettség miatt elrendelt különleges feltételek megállapításáról, valamint a 2008/433/EK határozat hatályon kívül helyezéséről (HL L 313., 2009.11.28., 36. o.)